ঈন্দিরা গান্ধী সাংস্কৃতিক কেন্দ্রের (বাড়ি-৩৫, রোড-২৪, গুলশান-১, ঢাকা) নিয়মিত সাংস্কৃতিক আয়োজনের অংশ হিসেবে এক নৃত্যানুষ্ঠানের আয়োজন করা হয়েছে। এই আয়োজোনে ভরতনাট্যম পরিবেশন করবেন নৃত্যশিল্পী অমিত চৌধুরী এবং মণিপুরী নৃত্য পরিবেশন করবেন নৃত্যশিল্পী সুইটি দাস। তাঁরা দুজনই রবীন্দ্র-ভারতী বিশ্ববিদ্যালয় হতে নৃত্যের উপর উচ্চতর শিক্ষা ও প্রশিক্ষণ লাভ করেছেন। ৪ সেপ্টেম্বর শুক্রবার সন্ধ্যা সাড়ে ছটায় অনুষ্ঠিতব্য এই আয়োজন সর্বসাধারণের জন্য উন্মুক্ত থাকবে। কোন ধরণের নিবন্ধন বা আমন্ত্রণ পত্র ছাড়াই যে কেউ এই আয়োজন উপভোগ করতে পারবেন।